Matteus 1:21 Die HERE gee vir Josef en Maria die opdrag om die kind wat gebore word die naam Jesus te gee. Dit maak duidelik dat dit nie logies was dat die kind wat uit die maagd Maria gebore word hierdie naam sou kry nie. Is hierdie naam so spesiaal? Dalk wel in die familie van Josef en Maria. Nogtans was Jesus in daardie tyd onder die Jode een van die mees gebruikte name. Ons Heiland kry dus ’n heel gewone naam. Die naam wat die beste by die werk pas wat Hy as die Verlosser moet doen. Sy naam beteken: Die HERE red!
Jesus is nogtans ’n naam wat ons Verlosser met so baie ander toe deel. Hoekom kry die Here Jesus nie ’n naam waardeur Hy dadelik opval nie? ’n Naam wat niemand anders dra nie. Ons sien hier iets wat ons tydens die hele lewe van die Here Jesus opval. Hy maak steeds weer duidelik dat mense Hom moet volg, Hom moet erken as die beloofde Verlosser om die inhoud van die boodskap wat Hy bring. Hy vermaan die mense in o.a. Johannes 6 omdat hulle Hom volg om die wonders wat Hy doen en nie om die boodskap wat Hy bring nie. Hierdie mense verlaat die Here Jesus omdat hulle nie die ware evangelie wat Hy verkondig verdra nie.